

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

-----

ΑΚΡΙΒΕΣ ΑΝΤΙΓΡΑΦΟ

ΓΕΝΙΚΗ ΔΙΕΥΘΥΝΣΗ ΨΗΦΙΑΚΩΝ ΣΥΣΤΗΜΑΤΩΝ,

ΥΠΟΔΟΜΩΝ ΚΑΙ ΕΞΕΤΑΣΕΩΝ

ΔΙΕΥΘΥΝΣΗ ΕΞΕΤΑΣΕΩΝ ΚΑΙ ΠΙΣΤΟΠΟΙΗΣΕΩΝ - ΤΜΗΜΑ Α΄

-----

Ταχ. Δ/νση: Α. ΠΑΠΑΝΔΡΕΟΥ 37 **Μαρούσι, 23 - 9 - 2021**

Τ.Κ. – Πόλη: 151 80 ΜΑΡΟΥΣΙ **Αρ.Πρωτ. Βαθμός Προτερ.**

Ιστοσελίδα: [www.minedu.gov.gr](http://www.minedu.gov.gr) **Φ.251/ 119725 /Α5**

email: [t01ode2@minedu.gov.gr](mailto:t01ode2@minedu.gov.gr)

Πληρ: Ντούτσου Κ. - Τσακαλάκη Ρ.

Τηλ: 210-3442684 - 210-3442689

**ΠΡΟΣ: 1) Περιφερειακούς Δ/ντες Εκπαίδευσης**

**2) Διευθυντές Δ/νσεων Δ.Ε.**

**3) Διευθυντές ΓΕΛ (δια των Δ/νσεων Δ.Ε.)**

**4) ΚΕΣΥ (δια των Δ/νσεων Δ.Ε.)**

**ΘΕΜΑ: Διαβίβαση Υπουργικών Αποφάσεων.**

Α) Σας διαβιβάζουμε τη συνημμένη Φ.253/58155/Α5/2021 (Β’ 2222) Υ.Α. τροποποίησης της κατάταξης των Σχολών, των Τμημάτων και των Εισαγωγικών Κατευθύνσεων Τμημάτων στα Επιστημονικά Πεδία του άρθρου 4Α του Ν.4186/2013 (Α’ 193) όπως αυτό προστέθηκε με την παρ. 5 του άρθρου 100 του ν.4610/2019 (Α’ 70), και σας επισημαίνουμε τα παρακάτω:

* Το Τμήμα **Αγροτικής Ανάπτυξης, Αγροδιατροφής και Διαχείρισης Φυσικών Πόρων** του ΕΚΠΑ εντάσσεται και στο 2ο Επιστημονικό Πεδίο «ΘΕΤΙΚΩΝ ΚΑΙ ΤΕΧΝΟΛΟΓΙΚΩΝ ΕΠΙΣΤΗΜΩΝ» παράλληλα με το 3ο και 4ο που ήταν ήδη ενταγμένο.
* Το Τμήμα **Χρηματοοικονομικής & Τραπεζικής Διοικητικής** του Πανεπιστημίου Πειραιώς, εντάσσεται και στο 2ο Επιστημονικό Πεδίο «ΘΕΤΙΚΩΝ ΚΑΙ ΤΕΧΝΟΛΟΓΙΚΩΝ ΕΠΙΣΤΗΜΩΝ» παράλληλα με το 4ο που ήταν ήδη ενταγμένο.
* Το νέο Τμήμα της Σχολής **Ικάρων (ΣΙ) – Μετεωρολόγων (ΜΤ)**, εντάσσεται στο 2ο Επιστημονικό Πεδίο «ΘΕΤΙΚΩΝ ΚΑΙ ΤΕΧΝΟΛΟΓΙΚΩΝ ΕΠΙΣΤΗΜΩΝ».
* Το νέο Τμήμα της Σχολής **Ικάρων (ΣΙ) – Έρευνας Πληροφορικής (ΕΠ)**, εντάσσεται στο 2ο Επιστημονικό Πεδίο «ΘΕΤΙΚΩΝ ΚΑΙ ΤΕΧΝΟΛΟΓΙΚΩΝ ΕΠΙΣΤΗΜΩΝ» και στο 4ο Επιστημονικό Πεδίο «ΕΠΙΣΤΗΜΩΝ ΟΙΚΟΝΟΜΙΑΣ ΚΑΙ ΠΛΗΡΟΦΟΡΙΚΗΣ».
* Τα νέα Τμήματα της Σχολής **Ικάρων (ΣΙ) – Διοικητικών (Δ)** και **Ικάρων (ΣΙ) – Εφοδιαστών (Ε),** εντάσσονται στο 4ο Επιστημονικό Πεδίο «ΕΠΙΣΤΗΜΩΝ ΟΙΚΟΝΟΜΙΑΣ ΚΑΙ ΠΛΗΡΟΦΟΡΙΚΗΣ».
* Το Τμήμα **Μηχανικών Πληροφοριακών και Επικοινωνιακών Συστημάτων** του Πανεπιστημίου Αιγαίου εντάσσεται και στο 4ο Επιστημονικό Πεδίο «ΕΠΙΣΤΗΜΩΝ ΟΙΚΟΝΟΜΙΑΣ ΚΑΙ ΠΛΗΡΟΦΟΡΙΚΗΣ», παράλληλα με το 2ο που ήταν ήδη ενταγμένο.

**Οι ανωτέρω αλλαγές στην Ένταξη των Σχολών στα Επιστημονικά Πεδία εφαρμόζονται από το σχολικό έτος 2021 – 2022 (πανελλαδικές 2022).**

Β) Επίσης σας διαβιβάζουμε την με αριθμ. Φ.253/64585/Α5/3-6-2021 (ΦΕΚ 2473 Β’) υπουργική απόφαση σύμφωνα με την οποία:

* Για την εισαγωγή στο Τμήμα **Συντήρησης Αρχαιοτήτων και Έργων Τέχνης** του Πανεπιστημίου Δυτικής Αττικής, από το ακαδημαϊκό έτος 2022-2023 **(πανελλαδικές 2022)** και εφεξής, όσον αφορά στα ειδικά μαθήματα οι υποψήφιοι θα εξετάζονται μόνο στο ειδικό μάθημα «Ελεύθερο Σχέδιο».

Παρακαλούμε όπως μεριμνήσετε να ενημερωθούν εγκαίρως όλοι οι μαθητές του τρέχοντος σχολικού έτους.

**Η ΠΡΟΙΣΤΑΜΕΝΗ ΤΗΣ ΔΙΕΥΘΥΝΣΗΣ**

**ΧΡΙΣΤΙΝΑ ΠΑΤΡΟΥ**

Εσωτερική Διανομή:

1)Γεν. Δ/νση Ψηφιακών Συστημάτων Υποδομών και Εξετάσεων

2) Δ/νση Ανάπτυξης Πληροφοριακών Συστημάτων

3)Δ/νση Εξετάσεων και Πιστοποιήσεων/Τμήμα Α’